Գարունը կյանքի վերազարթոնքի, ջերմության ու սիրո սկիզբն է, իսկ կյանքի աղբյուրն ու իմաստը կինն է: Սիրելի հայուհիներ, շնորհավորում եմ ձեզ՝ այս գեղեցիկ եւ կարեւոր տոնի առթիվ: Մաղթում եմ անսահման սեր, ներդաշնակ ու երջանիկ կյանք: Միշտ եղեք հայ կնոջ ազգային կերպարին հավատարիմ, ընտանեկան արժեքների սերմանողն ու պահապանը, ուժ եւ կորով տվեք մեզ՝ բոլոր ոլորտներում պատվով կատարելու մեր առջեւ դրված խնդիրները: Այսօր առավել քան մեծ է ձեր դերը մեր պետության կայացման ու զարգացման գործում: Հայ կնոջ, մոր դաստիարակությամբ են ձեւավորվում քաջարի զինվորն ու մտավորականը, արժանապատիվ քաղաքացին: Կանանց ներկայությունը հանրային կյանքի բոլոր ոլորտներում միայն լավագույն փոփոխությունների երաշխիք է: